Víkingar í Ólafsvík eru komnir í 32 - liða úrslit Bikarkeppni KSÍ , Visa-bikarsins , eftir sigur á Ými í hörkuleik í Kópavoginum í gærkveldi , 6 : 5 , eftir framlengingu , þar sem staðan eftir venjulegan leiktíma var 4 : 4 . Á sama tíma töpuðu Skallagrímsmenn fyrir Haukum 1 : 4 í Borgarnesi , þar sem einnig var jafnt eftir venjulegan leiktíma , 1 : 1 . Í kvöld fær ÍA-liðið Berserki , varalið Víkings R , í heimsókn á Skagann . Það voru Elínbergur Sveinsson og Alfreð Elías Jóhannsson sem skoruðu sitt markið hvor og Ólafur Júlíusson sem skoraði tvö fyrir Víkingana í venjulegum leiktíma . Það voru Ýmismenn sem jöfnuðu metin og tryggðu sér framlengingu með marki á síðustu mínútu leiksins . Það var síðan Viktor Guðnason sem skoraði tvívegis fyrir Víking í framlengingunni , en Ýmismenn skoruðu einu sinni . Guðni Kristjánsson skoraði fyrir Skallagrím gegn Haukum en það dugði skemmt þar sem Haukarnir settu þrjú í framlengingunni . Í kvöld er það spurningin hvort Skagamenn fylgi Víkingi Ólafsvík í 32 - liða úrslit Visa-bikarsins .